І яшчэ адна немалаважная дэталь. Стратэгію і тактыку (а значыць — і канчатковы поспех) гэтай практыкі вызначае мастацкі кіраўнік узорнага ансамбля Аляксей Андросік. Ён сам калісьці граў у гэтым калектыве, бо вучыўся ў той самай школе. Потым набыў спецыяльную адукацыю і стаў выкладчыкам. Мае цяпер цвёрдае меркаванне: залог поспеху — рэпертуар. А народная музыка ў належным выкананні — таксама бывае хітовай. Між іншым, належнае выкананне — гэта калі ад шырокай народнай душы. Пры такой умове не толькі рукі па ладах лётаюць, але і ногі па сцэне.